Document ID: 32012D0412

KOMISSION TÄYTÄNTÖÖNPANOPÄÄTÖS,
annettu 19 päivänä heinäkuuta 2012,
niiden unionin kansalaisten kunnallista äänioikeutta ja vaalikelpoisuutta koskevista yksityiskohtaisista säännöistä, jotka asuvat jäsenvaltiossa, jonka kansalaisia he eivät ole, annetun neuvoston direktiivin 94/80/EY liitteessä olevan paikallishallinnon perusyksiköiden luettelon muuttamisesta
(2012/412/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen ja erityisesti sen 22 artiklan 1 kohdan,
ottaa huomioon niiden unionin kansalaisten kunnallista äänioikeutta ja vaalikelpoisuutta koskevista yksityiskohtaisista säännöistä, jotka asuvat jäsenvaltiossa, jonka kansalaisia he eivät ole, 19 päivänä joulukuuta 1994 annetun neuvoston direktiivin 94/80/EY (1), ja erityisesti sen 2 artiklan 2 kohdan,
sekä katsovat seuraavaa:
(1)
Direktiivin 94/80/EY liitteessä luetellaan ne paikallishallinnon perusyksiköt, jotka määrittävät direktiivin soveltamisalan.
(2)
Direktiivin 94/80/EY 2 artiklan 2 kohdan mukaan jäsenvaltion on ilmoitettava komissiolle, jos kansallisen lain muuttamisen seurauksena direktiivin liitteessä mainittu paikallishallinnon perusyksikkö korvataan toisella tai jos tällaisen muutoksen seurauksena paikallishallinnon perusyksikkö lakkautetaan tai uusi luodaan. Komissio tekee tämän seurauksena liitteeseen tarvittavat muutokset, poistot tai lisäykset ja julkaisee muutetun liitteen Euroopan unionin virallisessa lehdessä.
(3)
Irlanti, Kreikka, Latvia, Liettua ja Tanska ovat ilmoittaneet komissiolle, että kansallisten lainsäädäntömuutosten seurauksena niiden paikallishallinnon perusyksikköjä on muutettu. Kyseisistä laeista on ilmoitettu komissiolle virallisesti.
(4)
Direktiivin 94/80/EY liite olisi muutettava vastaavasti,
ON HYVÄKSYNYT TÄMÄN PÄÄTÖKSEN:
1 artikla
Muutetaan direktiivin 94/80/EY liite tämän päätöksen liitteen mukaisesti.
2 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tehty Brysselissä 19 päivänä heinäkuuta 2012.

Labels: 10
0
18
11